《处度再和前诗见寄复次韵报之顷有所约今不逮悲怆无已题于褒禅方丈》
宋代·李之仪

爱山平生心，殆若鬼所魅。兹游愧不早，危至失吾事。

佳辰秋正晴，有物不自秘。晶荧丽初阳，浮动荐微吹。

幅巾方袍接，固可称傲吏。跻攀敢惜力，卜筑岂无志。

稽首定明老，愿借一席地。何在眼中人，不觉衣上泪。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。